Kedves Szülők!

Kedves Érdeklődők!

 *„A hit pedig a remélt dolgokban való bizalom, és a nem látható dolgok létéről való meggyőződés.”* Zsid 11,1

Hogyan születik meg a szeretet? Létezik-e valami az univerzumon túl? Kicsoda Jézus? Miért fontos ő az életünkben? Miért olvassuk a Bibliát? Hogyan tudunk szót fogadni szüleinknek úgy, hogy azt nem érezzük tehernek? Mi a barátság?

Szeretettel várjuk az érdeklődő gyermekeket az evangélikus hit- és erkölcstan órára, ahol a fenti kérdésekre próbálunk közösen választ találni sok beszélgetéssel, énekléssel, játékkal.

A kötelezően választható evangélikus hit-és erkölcstan tanításával kapcsolatos információkat a következő elérhetőségeken találhatják meg: [www.evangelikus.hu/hittan2015](http://www.evangelikus.hu/hittan2015) (plakátunk mellékelve).

A hit-és erkölcstan oktatását szervező gyülekezet honlapján közösségünk történetéről, életéről, lelkiségéről olvashatnak: [szentendre.lutheran.hu](http://szentendre.lutheran.hu)

 Horváth-Hegyi Olivér

 parókus lelkész

Szentendre, 2015. március 17.